Lietuvos heraldikos komisija

Lietuvos heraldikos komisija – valstybinė organizacija, vadovaujanti Lietuvos herbų, istorinių heraldinių ir kitų skiriamųjų heraldikos ženklų atkūrimo ir naujų sukūrimo darbui. LR Prezidento kanceliarijos padalinys,https://www.lrp.lt/lt/kontaktai/svietimo-mokslo-ir-kulturos-grupe/d10 įsikūręs Prezidentūroje. Komisijos narius tvirtina LR Prezidentas, kuriam ji atskaitinga.

 Istorija 

Komisijos veiklos pradžia – 1967–1970 m. prie LTSR kultūros ministerijos veikusi Respublikinė heraldikos komisija, kuri patvirtino 46 miestų ir miestelių herbus. Po 1970 m. liepą vykusios Dainų šventės LKP CK antrasis sekretorius Valerijus Charazovas sustabdė šios komisijos veiklą dėl neva buržuazinio nacionalizmo propagavimo, bet komisija miestų herbų etalonus tvirtino dar bent iki rudens.Vytautas Jakelaitis. Baltos dėmės Vilniaus herbo istorijoje: Iš atsiminimų. – „Vakarinės naujienos“, 1989-08-18, psl. 6.Joniškio miesto antspaudai ir herbas. Lietuvos istorijos metraštis. 1989 metai.

Atkurta 1987 m. kaip Heraldikos komisija, 1990 m. pertvarkyta į Lietuvos heraldikos komisiją prie Lietuvos Aukščiausiosios Tarybos Prezidiumo. Nuo 1995 m. pavaldi Prezidentui, kuris tvirtina komisijos daugumos aprobuotus herbų etalonus.

 Funkcijos 
 Formuoti darnią Lietuvos heraldikos sistemą:
 Koordinuoja Lietuvos valstybės ir savivaldybių institucijų bei įstaigų, teismų, mokslo ir studijų institucijų, valstybės pareigūnų, kurie įstatymų nustatyta tvarka gali turėti herbinį ženklą, istorinių ir naujų herbų, herbinių vėliavų, herbinių antspaudų ir kitų herbinių ženklų kūrimą.
 Sprendžia bendruosius heraldikos norminimo klausimus, atsižvelgdama į Lietuvos heraldikos tradicijas, tarptautinę patirtį ir heraldikos mokslo tendencijas – nustato taisykles, reglamentuojančias herbų, herbinių vėliavų, herbinių ženklų ir herbinių antspaudų kūrimą.
 Ugdyti pagarbą heraldikos simbolikai, propaguoti heraldikos žinias.

 Veikla 
 derina ir tvirtina herbų ir herbinių ženklų projektus
 prižiūri herbų, herbinių vėliavų, herbinių ženklų ir herbinių antspaudų naudojimą.
 valstybės ir savivaldybių institucijų ir įstaigų, mokslo ir studijų institucijų prašymu teikia išvadas dėl pagamintų herbų, herbinių vėliavų, herbinių ženklų ir herbinių antspaudų tapatumo jų etalonams ir projektams.
 kaupia patvirtintus herbų ir herbinių ženklų etalonus, projektus, surinktą rašytinę ir ikonografinę medžiagą, tyrimus ir užtikrina jų apsaugą.
 renka ir tiria Lietuvoje ir užsienio valstybėse esančią Lietuvos heraldikos medžiagą;
 konsultuoja istorinių herbų atkūrimo ir naujų herbų, taip pat herbinių vėliavų, herbinių ženklų, herbinių antspaudų kūrimo, naudojimo ir propagavimo klausimais, teikia metodinę paramą herbų, herbinių vėliavų, herbinių ženklų ir herbinių antspaudų kūrėjams ir tyrėjams.

 Sudėtis 

Komisiją sudaro 9 nariai. Komisijos pirmininkas ir jo pavaduotojas skiriami 6 metams, nariai – 5 metams. Kadencijų skaičius neribojamas. Komisijos nariai turi turėti aukštąjį universitetinį išsilavinimą ir ne mažesnį kaip trejų metų heraldikos ar jai artimos srities mokslinio ar praktinio darbo patirtį.

 Pirmininkai 
 1967–1970 m. Vytautas Jakelaitis
 1987–1990 m. Dainius Trinkūnas
 1990–2015 m. Edmundas Rimša
 nuo 2015 m. Agnė Railaitė-Bardėhttps://www.lrp.lt/lt/skiriami-pareigunai

 Šaltiniai 

 Nuorodos 
 „Facebook“ puslapis
 LR valstybės herbo, kitų herbų ir herbinių ženklų įstatymas

Kategorija:Lietuvos institucijos
Kategorija:Komisijos
Kategorija:Heraldika Lietuvoje